open-index/open-wikipedia-markdown huggingface dataset:
আমীর-উল ইসলাম

**আমীর-উল ইসলাম** (জন্ম: ২ জানুয়ারি ১৯৩৭) একজন আইনজীবী ও রাজনীতিবিদ। তিনি বাংলাদেশের স্বাধীনতা যুদ্ধের সংগঠক, ঘোষণাপত্র রচয়িতা এবং বাংলাদেশের সংবিধান প্রণেতাদের একজন ছিলেন। আগরতলা ষড়যন্ত্র মামলার তিনি আইনজীবী।

শেখ মুজিবুর রহমানের তৃতীয় মন্ত্রিসভায় তিনি খাদ্য প্রতিমন্ত্রী ছিলেন। প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।

## প্রাথমিক জীবন
আমীর-উল ইসলাম ২ জানুয়ারি ১৯৩৭ সালে ব্রিটিশ ভারতের বেঙ্গল প্রেসিডেন্সির কুষ্টিয়ার ঝাউদিয়া গ্রামে (বর্তমানে শহর) জন্মগ্রহণ করেন। তিনি ১৯৫২ সালে কুষ্টিয়ার সিরাজুল হক মুসলিম হাই স্কুল থেকে ম্যাট্রিকুলেশন এবং ১৯৫৪ সালে ঢাকার জগন্নাথ কলেজ থেকে ইন্টারমিডিয়েট পাস করে ১৯৫৬ সালে ঢাকা বিশ্ববিদ্যালয় থেকে বি.এ পাশ করেন। ১৯৬১ সালে ব্রিটেনের ঐতিহ্যবাহী অনারেবল সোসাইটি অফ লিংকনস ইন থেকে তিনি ব্যারিস্টার-অ্যাট-ল ডিগ্রি সম্পন্ন করেন।

## রাজনৈতিক জীবন
আমীর-উল ইসলাম ১৯৭০ সালে অনুষ্ঠিত তৎকালীন এনই-৩৯-কুষ্টিয়া-১ আসন থেকে পাকিস্তান জাতীয় পরিষদ নির্বাচনে নির্বাচিত সদস্য নির্বাচিত হন। আগরতলা ষড়যন্ত্র মামলার তিনি আইনজীবী ছিলেন।

১৯৭১ সালে বাংলাদেশের প্রবাসী সরকার গঠনে উদ্যোগী ভূমিকা রাখেন। মুক্তিযুদ্ধকালে ১৯৭১ সালের ১৭ এপ্রিল শপথ নেওয়া বাংলাদেশের অস্থায়ী সরকারের প্রধানমন্ত্রী তাজউদ্দীন আহমদের প্রধান সহায়ক ও উপদেষ্টা হিসেবে দায়িত্ব পালন করেন।

তিনি ১৯৭১ সালের ২৫ মার্চ বঙ্গবন্ধু শেখ মুজিবুর রহমানের স্বাধীনতার ঘোষণার আলোকে ওই বছরের ১০ এপ্রিল স্বাধীন বাংলাদেশের প্রথম সরকারের ঘোষিত স্বাধীনতার ঘোষণাপত্রের রচয়িতা এবং ১৯৭২ সালে বাংলাদেশের সংবিধান প্রণেতাদের একজন ছিলেন।

শেখ মুজিবুর রহমানের তৃতীয় মন্ত্রিসভায় তিনি ৩ অক্টোবর ১৯৭৩ থেকে ৭ জুলাই ১৯৭৪ পর্যন্ত খাদ্য প্রতিমন্ত্রী হিসেবে দায়িত্ব পালন করেন।

প্রথম জাতীয় সংসদে তিনি কুষ্টিয়া-৩ আসনের সংসদ সদস্য ছিলেন।

বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্সে (বিলিয়া) তিনি অনারারি সেক্রেটারি জেনারেল ছিলেন। বাংলাদেশ বার কাউন্সিলের সভাপতি হিসেবে তিনি ১৯৭২ সালে দায়িত্ব পালন করেন।

## পারিবারিক জীবন
আমীর-উল ইসলাম ব্যরিস্টার জাহানারা আমিরকে বিয়ে করেন। তাদের তিন সন্তান রয়েছে - এক কন্যা, ব্যারিস্টার তানিয়া আমির (জন্ম ১৯৬৪) এবং দুই পুত্র, আদিল ইসলাম, একজন ব্যাংকার এবং জায়েদ ইসলাম, একজন ফটো সাংবাদিক।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কুষ্টিয়ার আইনজীবী
বিষয়শ্রেণী:প্রথম জাতীয় সংসদ সদস্য
বিষয়শ্রেণী:কুষ্টিয়ার রাজনীতিবিদ
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশী ব্যারিস্টার
বিষয়শ্রেণী:বাংলাদেশের খাদ্য প্রতিমন্ত্রী
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:শেখ মুজিবুর রহমানের তৃতীয় মন্ত্রিসভার সদস্য
বিষয়শ্রেণী:সিরাজুল হক মুসলিম মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:ঝাউদিয়ার ব্যক্তি
বিষয়শ্রেণী:লিংকনস ইনের সদস্য
খানি চাহার বাঘ জেলা

**খানি চাহার বাঘ** আফগানিস্তানের ফারিয়ব প্রদেশের উত্তর-পূর্বাঞ্চলীয় একটি জেলা। প্রধান গ্রাম চাহার বাঘ  দ্রাঘিমাংশে, যেটি জেলাটির দক্ষিণ অংশে অবস্থান করছে। জেলাটির উত্তরে সীমান্তে তুর্কমেনিস্তানের সাথে সীমানা ভাগ করেছে। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২২,০০০। যার মধ্যে তুর্কি সম্প্রদায়ের ৪০% এবং ৬০% উজবেক সম্প্রদায়ের লোকজনের বসবাস। 

## তথ্যসূত্র

## বহিঃসংযোগ
* Map of Settlements IMMAP, 2011

বিষয়শ্রেণী:ফারিয়ব প্রদেশের জেলা
খাজা সাবজ পশ জেলা

**খাজা সাবজ পশ জেলা** ফারিয়ব প্রদেশের রাজধানী মায়মানায় অবস্থিত একটি জেলা। এটি একটি নিজস্ব গ্রামীণ জেলা যেটি নিজস্ব রাজধানী ছাড়া পরিচালিত হয়ে থাকে। খোজা সাবজ পশ জেলা ময়মনহের উত্তরে নিকটতম জেলা হিসেবে পরিচিত। খাজা সাবজ পশ প্রায়শই একটি মৃত গ্রাম হিসেবে বর্ণনা করা হয় যদিও সর্বদা সবুজ রঙ দ্বারা আবৃত থাকার জন্য জেলাটি বিখ্যাত ছিল।

২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। বাদঘিসী, খোজা কোশরী, মুরচা ঘাল, দেহনাহ, ঘুজ্জারি, ইয়াঙ্গি কালা, কোসা কালা, এবং সারাই কালা গ্রামের গোষ্ঠীগুলির মধ্যে প্রায় ৩৭১ টি পরিবার মধ্যে ব্যাপকভাবে ক্ষয়ক্ষতি সাধিত হয়েছিল এবং এক ব্যক্তি নিহত হয়েছিলেন।

## তথ্যসূত্র

বিষয়শ্রেণী:ফারিয়ব প্রদেশের জেলা
সহস্রাব্দ

থাম্ব|চার্চিল সহস্রাব্দ পাথর
এক **সহস্রাব্দ** হল এক হাজার বছরের সময়কাল৷ এটি মূলত এক হাজার বছরের সময়কে বুঝায়, বর্ষপঞ্জিতে যা সাধারণত ১ থেকে শুরু হয় এবং এক হাজার বছর পর এর সমাপ্তি ঘটে। এই শব্দটি যে কোন তারিখের শুরু থেকে এর কালান্তরকেও বুঝিয়ে থাকে। 

## ব্যুৎপত্তি
ইংরেজিতে একে মিলেনিয়াম বা (Millennium) বলে। ইংরেজি শব্দ *মিলেনিয়াম* ল্যাটিন  **', হাজার, এবং **', বছর থেকে এসেছে। বাংলাতেও শব্দটি সংস্কৃত 'সহস্র' (হাজার) ও 'অব্দ' (বছর) এই দুটি শব্দের সমন্বয়ে গঠিত হয়েছে।

## আরও দেখুন

* বর্ষপঞ্জির তালিকা
* শতাব্দী ও সহস্রাব্দের তালিকা
* দশক
* শতাব্দী
* সন ২০০০ সমস্যা

## তথ্যসূত্র

বিষয়শ্রেণী:সহস্রাব্দ
বিষয়শ্রেণী:সময়ের একক
বিষয়শ্রেণী:কালপঞ্জি
রোধক প্রসব

**রোধক প্রসব** () বলতে সেই পরিস্থিতিকে বুঝানো হয়; যখন নবজাতক জরায়ুর স্বাভাবিক সংকোচন সত্ত্বেও যোনিপথের রুদ্ধতার দরুন শিশু ভূমিষ্ট হতে পারে না। এর ফলে পর্যাপ্ত অক্সিজেন না পাওয়ার ফলে শিশু মারাও যেতে পারে। এর ফলে প্রসূতি বা প্রজায়িনী মায়ের সংক্রমণ, জরায়ু বিদারণ অথবা প্রসব পরবর্তী রক্তক্ষরণের ঝুঁকি বাড়তে পারে। প্রসব জনিত ফিস্টুলার মত দীর্ঘস্থায়ী জটিলতা প্রজায়িনী মায়ের হতে পারে  প্রসবকালীন সময়ে সক্রিয় পর্যায়ের সময়সীমা ১২ ঘণ্টার বেশি স্থায়ী হলে, বিলম্বিত প্রসবের কারণে রোধক প্রসবের ফলশ্রুতিস্বরূপ বিলম্বিত প্রসব জনিত পরিস্থিতির উদ্ভব হয়।

রোধক প্রসবের জন্য বেশ কিছু কারণ দায়ী। অস্বাভাবিক বড় আকারের বাচ্চা অথবা অস্বাভাবিকভাবে বাচ্চার অবস্থান, ছোট শ্রোণিচক্র এবং যোনিপথে বিভিন্ন সমস্যা রোধক প্রসবের অন্যতম কারণ। প্রজায়িনী মায়ের প্রসবকালীন উন্নয়ন বা কোনো সমস্যা আছে কিনা তা নির্ধারণে প্যাট্রোগ্রাফ ব্যবহার করা হয়। শারীরিক পরীক্ষা নিরীক্ষা গর্ভবতী মায়ের রোধক প্রসব হবে কিনা তা নির্ধারণ করতে পারে।

২০১৫ সালে প্রায় ৬৫ লক্ষের মত রোধক প্রসব বা জরায়ু বিদারণের মত পরিস্থিতির উদ্ভব হয়েছে এরফলে ২৩ হাজার নারীর মার্তৃমৃত্যু ঘটেছে। ১৯৯০ সালে ২৯০০০ মার্তৃমৃত্যু ঘটেছে (যার আট শতাংশ গর্ভাধান জনিত কারণে ঘটেছে)  মৃত সন্তান প্রসবের জন্য অন্যতম কারণ রোধক প্রসব। এধরনের পরিস্থিতি উন্নয়নশীল বিশ্বে সর্বাধিক পরিমাণে দেখা যায়।

## কারণ
মার্তৃগর্ভে সন্তান অস্বাভাবিক ভাবে থাকলে, প্রসবকালীন সময়ে, তাকে প্রসূতি মায়ের পিউবিক হাড়ের নিচে দিয়ে সহজে বের করা যায় না। এধরনের পরিস্থিতিকে কাঁধ ডায়স্টোসিয়া বলে। অপুষ্টি ও ভিটামিন ডি এর অভাব ছোট শ্রোণিচক্রের অন্যতম নিয়ামক হিসেবে কাজ করে। এধরনের পরিস্থিতির উদ্ভব কৈশোরেই সর্বাধিক পরিমাণে দেখা যায়, যদি বাড়ন্ত বয়সে শ্রোণিচক্রের প্রকৃত বৃদ্ধি না ঘটে। যোনিদ্বারে সমস্যার জন্যও রোধক প্রসবের মত পরিস্থিতির সৃষ্টি হতে পারে, যদি নারীর যৌন অঙ্গহানি বা টিউমারের জন্য নারীর যোনি ও পেরিনিয়াম সংকীর্ণ হয়ে যায়।

## রোগ নির্ণয়
প্রজায়িনী মায়ের শারীরিক পরীক্ষা নিরীক্ষার পর তাকে রোধক প্রসবের মধ্য দিয়ে যেতে হবে কি হবে না, তা চিকিৎসকেরা বুঝতে পারেন।

## চিকিৎসা
সিজারীয় সেকশন অথবা সিম্ফাইসিস পিউবিস উন্মুক্ত করে ভ্যাকুয়াম এক্সট্রাকশনের মাধ্যমে রোধক প্রসবের চিকিৎসা করা যায়। যদি প্রসূতি মায়ের এমনিওটিক ঝিল্লী ১৮ ঘণ্টার বেশি বিদীর্ণ থাকে তবে তাকে এন্টিবায়োটিক ও জলযোজিত(হাইড্রেটেড) রাখতে হবে। আফ্রিকা ও এশিয়ায় ২ থেকে ৫ শতাংশ সন্তান প্রসবের ক্ষেত্রে রোধক প্রসব হয়।

## চিকিৎসকের মতামত
রোধক প্রসবের চিকিৎসায় সিজারিয়ান সেকশন সম্পন্ন করতে চিকিৎসকের মতামত সর্বাগ্রে (ইংরেজিঃ prognosis) নেওয়া জরুরী। বিলম্বিত রোধক প্রসব মৃত সন্তান প্রসব, প্রসবজনিত ফিস্টুলা এবং মার্তৃমৃত্যু ঘটাতে পারে।

## মৃত্যুহার
১৯৯০ সালে রোধক প্রসবের দরুন মায়ের মৃত্যুর হার ছিল ২৯,০০০। ২০১৩ সালের হিসাবে এ মৃত্যুর হার ছিল ১৯,০০০।

## তথ্যসূত্র

## আরো পড়ুন

*

বিষয়শ্রেণী:প্রসূতিবিদ্যা
কোহিস্তান জেলা (ফারিয়াব প্রদেশের জেলা)

**কোহিস্তান জেলা** আফগানিস্তানের ফারিয়ব প্রদেশের দক্ষিণতম অঞ্চলে অবস্থিত একটি জেলা। ২০১০ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৫৩,১০০। জেলাটির কেন্দ্রীয় শহরের নাম হচ্ছে কালা  , যেটি ১৯০৯ মিটার উচ্চতা অবস্থিত।

২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। শামান দারা এলাকার ১২০টি পরিবার ক্ষতিগ্রস্ত হয়েছিল (১০টি ঘর সম্পূর্ণভাবে ধ্বংস হয়ে যায় এবং ৫০টি বাড়ি গুরুতরভাবে ক্ষতিগ্রস্ত হয়), ৪ জন মারা যায় (২জন শিশু, ২জন নারী), ২০০টি প্রাণির প্রাণহানি, ৪০০০ কৃষি জমি এবং ২০০টি বাগান ক্ষতিগ্রস্ত হয়েছিল।

## তথ্যসূত্র

বিষয়শ্রেণী:ফারিয়ব প্রদেশের জেলা
২০১৮ বঙ্গবন্ধু গোল্ডকাপ

**২০১৮ বঙ্গবন্ধু গোল্ডকাপ** বা **২০১৮ বঙ্গবন্ধু কাপ** হচ্ছে বাংলাদেশ ফুটবল ফেডারেশন (বাফুফে) কর্তৃক আয়োজিত আন্তর্জাতিক ফুটবল প্রতিযোগিতার পঞ্চম আসর। বাঙালি জাতির জনক বঙ্গবন্ধু শেখ মুজিবুর রহমানের স্মরণে এ প্রতিযোগিতা অনিয়মিতভাবে অনুষ্ঠিত হয়েছে। ১৯৯৬ সালে প্রথমবারের মতো এ প্রতিযোগিতা অনুষ্ঠিত হয়। ২০১৬ সালে এই প্রতিযোগিতার চতুর্থ আসর অনুষ্ঠিত হয়েছিল। ২০১৮ সালে এশিয়ান ফুটবল কনফেডারেশনের সদস্যভূক্ত ছয়টি দল এই আসরে অংশ নেয়। ২০১৮ সালের ১লা অক্টোবর হতে ১২ই অক্টোবর তারিখ পর্যন্ত স্বাগতিক বাংলাদেশের তিনটি শহরের তিনটি মাঠে এই প্রতিযোগিতা অনুষ্ঠিত হয়। ফাইনালে টাইব্রেকারে তাজিকিস্তানকে ৪-৩ গোলে হারিয়ে চ্যাম্পিয়ন হয় ফিলিস্তিন।

## অংশগ্রহণকারী দেশ
২০১৮ সালের বঙ্গবন্ধু গোল্ডকাপে সর্বমোট ৬টি দেশ অংশগ্রহণ করে। বাফুফে সভাপতি কাজী সালাউদ্দিন জানান যে, বাফুফে এশিয়ান ফুটবল কনফেডারেশনের প্রত্যেক উপ-কনফেডারেশন হতে একটি দল করে এই প্রতিযোগিতায় অংশগ্রহণ করবে। আফগানিস্তান জাতীয় ফুটবল দল এই প্রতিযোগিতার জন্য একটি সম্ভাব্য দল ছিল। এই প্রতিযোগিতায় অংশগ্রহণকারী প্রত্যেকটি দেশ তাদের প্রথম সারির দল প্রেরণ করেছে, শুধুমাত্র ফিলিপাইন ছাড়া; তারা তাদের দ্বিতীয় সারির দল প্রেরণ করেছে। নিম্নবর্ণিত দেশসমূহ এ প্রতিযোগিতায় অংশগ্রহণ করেছে:

## ড্র
২০১৮ সালের ১লা সেপ্টেম্বর তারিখে, ঢাকার লে মেরিডিয়েন ঢাকা হোটেলে এই প্রতিযোগিতার ড্র অনুষ্ঠিত হয়। অংশগ্রহণকারী ছয়টি দলকে দুটি গ্রুপে বিভক্ত করা হয় যেখানে প্রত্যেক গ্রুপে ৩টি দল থাকে।

## মাঠ
এই প্রতিযোগিতার ৯টি ম্যাচ সর্বমোট ৩টি মাঠে আয়োজন করা হয়। সিলেটের সিলেট জেলা স্টেডিয়ামে গ্রুপ পর্বের সকল খেলা অনুষ্ঠিত হয় এবং সেমি-ফাইনাল দুটি অনুষ্ঠিত হয় কক্সবাজারের কক্সবাজার স্টেডিয়ামে। ২০১৮ সালের ১২ই অক্টোবর তারিখে ঢাকার বঙ্গবন্ধু জাতীয় স্টেডিয়ামে এই প্রতিযোগিতার ফাইনাল অনুষ্ঠিত হয়।





## খেলা পরিচালক

**রেফারি**
* চারিমুরাত কুরবানভ
* মাহমুদ আল-মাজারাফি
* জাইদ থামের মোহাম্মদ
* শেন ইনহাও
* মোহাম্মদ মিজানুর রহমান
* মোহাম্মদ জালাল উদ্দিন

**সহকারী রেফারি**

* রাউত নাকারিত
* লকু কস্থোতাগে ইরান উদয়াকাঁথা
* আউং মো
* সরার অসিত কুমার
* মোহাম্মদ শাহ আলম
* মাহমুদ হাসান মাহমুদ

## গ্রুপ পর্ব
### গ্রুপ এ

----

----

### গ্রুপ বি

----

----

## নকআউট পর্ব
### বন্ধনী

### সেমি-ফাইনাল

----

### ফাইনাল

## গোলদাতাগণ
৯ ম্যাচে ১.৬৭ গড় মোট ১৫টি গোল হয়েছে।

**২ গোল**
* কমরন তুরসুনভ

**১ গোল**

* বিপলু আহমেদ
* ফিথাক কঙ্গমাথিলাথ
* আব্দেললতিফ বাহদরি
* মোহাম্মদ বালাহ
* জনাথন কান্টিলানা

* সামেহ মারাবা
* খালেদ সালেম
* জভিন বেদিচ
* মিসাঘ বাহাদোরান

* কেনশিরো ড্যানিয়েলস
* জাভিয়ের গায়োসো
* ফাতখুল্লো ফাতখুল্লোয়েভ
* আখতাম নাজারভ

## বিজ্ঞাপনী উদ্যোগ
স্থানীয় খেলাধুলাভিত্তিক প্রতিষ্ঠান কে-স্পোর্টস এই প্রতিযোগিতার স্বত্ব ক্রয় করেছে।

## তথ্যসূত্র

বিষয়শ্রেণী:বঙ্গবন্ধু কাপ
বিষয়শ্রেণী:অক্টোবর ২০১৮-এ এশিয়ায় ক্রীড়া অনুষ্ঠান
বিষয়শ্রেণী:২০১৮-এ বাংলাদেশী ফুটবল
বিষয়শ্রেণী:২০১৮-এ লাওসীয় ফুটবল
বিষয়শ্রেণী:২০১৮–১৯-এ নেপালী ফুটবল
বিষয়শ্রেণী:২০১৮–১৯-এ ফিলিস্তিনি ফুটবল
বিষয়শ্রেণী:২০১৮-এ ফিলিপি ফুটবল
বিষয়শ্রেণী:২০১৮-এ তাজিকিস্তানীয় ফুটবল
বিষয়শ্রেণী:শেখ মুজিবুর রহমানের স্মারক
দিল হ্যায় কে মানতা নেহি

***দিল হ্যায় কে মানতা নেহি*** (, ) হচ্ছে ১৯৯১ সালে মুক্তিপ্রাপ্ত একটি হিন্দি চলচ্চিত্র। রোম্যান্টিক ঘরানার এই চলচ্চিত্রে আমির খান এবং পরিচালক মহেশ ভাটের মেয়ে পূজা ভাট মুখ্য ভূমিকায় অভিনয় করেছিলেন। পূজা ভাটের অভিনয় করা এই *দিল হে কে মানতা নেহি*ই প্রথম চলচ্চিত্র ছিলো যেটাতে তিনি মূল নায়িকা চরিত্রে ছিলেন।

বক্স অফিসে সাক্সসেসফুল হওয়া এই চলচ্চিত্রটি পূজা ভাট এবং আমির খান - দুইজনেরই কর্মজীবনে চমক নিয়ে এসেছিলো। চলচ্চিত্রটির কাহিনী ১৯৫৬ সালের হিন্দি চলচ্চিত্র *চোরি চোরি* (রাজ কাপুর এবং নার্গিস এর অভিনয় করা) এবং ১৯৬৬ সালের তামিল চলচ্চিত্র *চন্দ্রদয়াম* (এমজিআর এবং জয়ললিতার অভিনয় করা) থেকে অনুপ্রাণিত যেখানে এই দুটি চলচ্চিত্র আবার ১৯৩৪ সালের একটি মার্কিন চলচ্চিত্র দ্বারা অনুপ্রাণিত হয়েছিলো।
## তথ্যসূত্র

## বহিঃসংযোগ
*

বিষয়শ্রেণী:১৯৯১-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:মহেশ ভাট পরিচালিত চলচ্চিত্র
বিষয়শ্রেণী:মার্কিন চলচ্চিত্রের ভারতীয় পুনর্নির্মাণ
বিষয়শ্রেণী:ভারতীয় পথ চলচ্চিত্র‎
বিষয়শ্রেণী:নাদিম-শ্রাবণ সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:টি-সিরিজের চলচ্চিত্র
বিষ্ণুপুর বিধানসভা কেন্দ্র, দক্ষিণ চব্বিশ পরগনা জেলা

**বিষ্ণুপুর (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি 
তফসিলি জাতির জন্য সংরক্ষিত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৬ নং বিষ্ণুপুর (এসসি) বিধানসভা কেন্দ্রটি বিষ্ণুপুর-১ সমষ্টি উন্নয়ন ব্লক এবং আসুতি-১, আসুতি-২, ছত্তা এবং রসপুঞ্জ গ্রাম পঞ্চায়েত গুলি ঠাকুরপুকুর মহেশতলা সমষ্টি উন্নয়ন ব্লক এর অন্তর্গত।

বিষ্ণুপুর বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত। সমস্ত বিষ্ণুপুর পশ্চিম বিধানসভা কেন্দ্রটি ডায়মন্ড হারবার লোকসভা কেন্দ্র, বিষ্ণুপুর পূর্ব বিধানসভা কেন্দ্রটি যাদবপুর লোকসভা কেন্দ্র এর অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১১

 

 

 

### ২০০৯ উপনির্বাচন
২০০৯ সালে বিষ্ণুপুর পশ্চিম বিধানসভা উপনির্বাচনে, সিপিআইএম এর বিধায়ক রথীন সরকারের  মৃত্যুর কারণে উপনির্বাচন হয়।  তৃণমূল কংগ্রেসের মদন মিত্র সিপিআই এম এর ইস্কান্দার হোসেনকে পরাজিত করেন।

 

### ১৯৭৭-২০০৬ বিষ্ণুপুর পূর্ব
২০০৬ সালের রাজ্য বিধানসভা নির্বাচনে, সিপিআই (এম) এর আনন্দ কুমার বিশ্বাস বিষ্ণুপুর পূর্ব (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দিলীপ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দিলীপ মণ্ডল ২০০১ সালে সিপিআই (এম) এর আনন্দ কুমার বিশ্বাসকে পরাজিত করেন। সিপিআই (এম) এর আনন্দ কুমার বিশ্বাস ১৯৯৬ সালে কংগ্রেসের মহাদেব নস্করকে পরাজিত করেন। সিপিআই (এম) এর সুন্দর নস্কর ১৯৯১ সালে কংগ্রেসের রামকৃষ্ণ বরকে পরাজিত করেন, ১৯৮৭ সালে কংগ্রেসের অর্ধেন্দু শেখর নস্করকে, ১৯৮২ সালে কংগ্রেসের মহাদেব নস্করকে এবং ১৯৭৭ সালে কংগ্রেসের রামকৃষ্ণ বরকে পরাজিত করেন।

### ১৯৭৭-২০০৬ বিষ্ণুপুর পশ্চিম
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন।  সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত  এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে  পরাজিত করেন।

### ১৯৬২-১৯৭২ বিষ্ণুপুর পূর্ব
কংগ্রেসের রামকৃষ্ণ বর ১৯৭২ এবং ১৯৭১ সালে জয়ী হন। সিপিআই (এম) এর সুন্দর কুমার নস্কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শান্তিলতা মণ্ডল জয়ী হন।

### ১৯৬২-১৯৭২ বিষ্ণুপুর পশ্চিম
সিপিআই (এম) এর প্রভাশ চন্দ্র রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের যুগল চরণ সাঁত্রা জয়ী হন।

### ১৯৫১-১৯৫৭ বিষ্ণুপুর
১৯৫৭ সালে বিষ্ণুপুর কেন্দ্র থেকে সিপিআইয়ের প্রভাশ চন্দ্র রায় এবং সিপিআই এর রবীন্দ্রনাথ রায় যৌথভাবে জয়ী হন। স্বাধীন ভারতের প্রথম নির্বাচনে ১৯৫১ সালে, বিষ্ণুপুর কেন্দ্র থেকে কংগ্রেসের বসন্ত কুমার মাল এবং সিপিআইয়ের প্রভাশ চন্দ্র রায় যৌথভাবে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
মায়মনা জেলা

**মায়মনা** (ফার্সি/উজবেক/পশতু: میمنه) তুর্কমেনিস্তান সীমান্তের কাছাকাছি উত্তর পশ্চিম আফগানিস্তানের ফারিয়ব প্রদেশের রাজধানী শহর। দেশের রাজধানী কাবুলের উত্তর-পশ্চিমে অবস্থিত এটি প্রায়  এবং ময়মন নদীতে অবস্থিত যেটি মুরঘাব নদীর উপকূলে অবস্থিত। ২০১৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১৪৯,০৪০ জন এর মত, এবং এর সাথে উত্তর পশ্চিম আফগানিস্তানের বৃহত্তম শহরগুলির মধ্যে একটি হিসেবে মর্যাদা লাভ করে।

## পরিবহন ব্যবস্থা
মায়মনা মূলত মায়মনা বিমানবন্দর থেকে সেবা প্রদান করা হয়ে থাকে, যেটি ২০১৪ সালে মে মা থেকে হেরাত থেকে সরাসরি ফ্লাইট ব্যবস্থা চালু করা হয়েছিল।

## তথ্যসূত্র

## বহিঃসংযোগ
* Dupree, Nancy Hatch (1977): *An Historical Guide to Afghanistan*. 2nd Edition. Revised and Enlarged.  Afghan Tourist Organization. (First edition: 1970.)

বিষয়শ্রেণী:ফারিয়ব প্রদেশের জেলা
বিষয়শ্রেণী:আফগানিস্তানের শহর
জোন হ্যাকেট

**জোন অ্যান হ্যাকেট** (; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি *দ্য গ্রুপ* (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের *উইল পেনি* (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে *[[অনলি হোয়েন আই লাফ (চলচ্চিত্র)|অনলি হোয়েন আই লাফ]]* চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

টেলিভিশনে তিনি ১৯৬২ সালে *বেন কেসি* ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক *মোর্নিং বিকামস্‌ ইলেক্ট্রা*-এ ক্রিস্টিন ম্যানন চরিত্রে অভিনয় করেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৩৪-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ডিম্বাশয়ের ক্যান্সারে মৃত্যু
বিষয়শ্রেণী:হলিউড ফরএভার সমাধিস্থলে সমাধিস্থ
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:লস অ্যাঞ্জেলেসের অভিনেত্রী
পশতুন কোট জেলা

**পশতুন কোট (কোউট)** আফগানিস্তানের মায়মনা জেলার দক্ষিণে ফারিয়ব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত ()।  ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।

২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।

## তথ্যসূত্র

## বহিঃসংযোগ
* Map of Settlements AIMS, May 2002

বিষয়শ্রেণী:ফারিয়ব প্রদেশের জেলা
মির্জা আহমেদ ইস্পাহানি

**মির্জা আহমেদ ইস্পাহানি** (১৮৯৮–১৯৮৬) একজন বাংলাদেশি ব্যবসায়ী এবং চট্টগ্রাম ভিত্তিক ইস্পাহানি পরিবারের প্রধান ছিলেন। এছাড়াও 
তিনি  ওরিয়েন্ট এয়ারওয়েজ-এর প্রতিষ্ঠাতা,পাকিস্তান ইন্টারন্যাশনাল এয়ারলাইন্স (পিআইএ) এর প্রথম চেয়ারম্যান এবং ইস্পাহানি গ্রুপের চেয়ারম্যান ছিলেন। তিনি ছিলেন বাংলাদেশ থেকে প্রথম চা রপ্তানিকারক।

## প্রারম্ভিক জীবন

মির্জা আহম্মদ ইস্পাহানি ছিলেন, মির্জা মোহাম্মেদ ইস্পাহানির জৌষ্ঠ পুত্র। তিনি ইয়াঙ্গুন, বার্মায় ১৮৯৮-এ জন্মগ্রহণ করেন। তিনি ভারতের মাদ্রাজের বিদ্যালয়ে পড়ালেখা করেছেন এবং ২০ বছর বয়সে ম্যাট্রিক পাশের পর তিনি তার বাবার ভারতের কলকাতার ব্যবসায় যোগ দেন।

## ব্যবসা
ব্যবসায়ে যোগ দেওয়ার অল্প সময় পরে ইস্পাহানিকে জুনিয়র পার্টনার করা হয়।
১৯২৫ সালের মে মাসে তার বাবা মারা গেলে তিনি অন্য দুই সহযোগী, তার ভাই, মির্জা আবুল হাসান ইস্পাহানি এবং মির্জা মাহমুদ ইস্পাহানি সহ দৃঢ় অংশীদার হয়েছিলেন। ১৯৩৪-এ, এম. এম. ইস্পাহানি এবং অংশীদারত্বটি কলকাতায় সীমিত দায় কোম্পানিতে রূপান্তর হয়েছিল। ওরিয়েন্ট এয়ারওয়েজ মির্জা আহমদ ইস্পাহানী এবং আদমজী হাজী দাঊদ কর্তৃক ২৩ অক্টোবর ১৯৪৬-এ প্রতিষ্ঠিত হয়েছিল। ১৯৪৭-এ কোম্পানিটি চট্টগ্রাম, পূর্ব পাকিস্তানে সরিয়ে আনা হয়। ১৯৬৫ সালে তিনি ঢাকা ইস্পাহানি ইসলামিয়া চক্ষু ইনস্টিটিউট ও হাসপাতাল প্রতিষ্ঠা করেন। ১১ মার্চ ১৯৫৫-এ ওরিয়েন্ট এয়ারওয়েজ পাকিস্তান সরকার প্রস্তাবিত বিমানের সাথে একত্রিত হয়েছিল এবং পাকিস্তান জাতীয় বিমান সংস্থা পাকিস্তান ইন্টারন্যাশনাল এয়ারলাইন্স কর্পোরেশন -এ পরিণত হয়েছিল। কোম্পানিটি পাট, চা, টেক্সটাইল, প্রকৌশল, শিপিং, ম্যাচ এবং প্লাইউডের বহু-মাত্রিক ব্যবসায়িক কার্যক্রমে বিস্তৃত হয়েছিল। তিনি বাংলাদেশ থেকে চা প্রথম রপ্তানিকারক ছিলেন।

## উত্তরাধিকার
চট্টগ্রামের মির্জা আহমেদ ইস্পাহানি উচ্চ বিদ্যালয় এবং ইস্পাহানী পাবলিক স্কুল এন্ড কলেজ, চট্টগ্রাম তার নামে নামকরণ করা হয়। কুমিল্লা সেনানিবাসে অবস্থিত ইস্পাহানী পাবলিক স্কুল ও কলেজও তার নামে নামকরণ করা হয়। তার এক পুত্র ছিল, সাদরি ইস্পাহানি। তার নাতি ছিলেন বেহরুজ ইস্পাহানি।

## আরো দেখুন
* ইসলামিয়া চক্ষু হাসপাতাল
* ইস্পাহানী পাবলিক স্কুল ও কলেজ, কুমিল্লা
* ইস্পাহানী পাবলিক স্কুল এন্ড কলেজ, চট্টগ্রাম

## তথ্যসূত্র

বিষয়শ্রেণী:ইস্পাহানি পরিবার
বিষয়শ্রেণী:বাংলাদেশী ব্যবসায়ী
বিষয়শ্রেণী:চট্টগ্রাম জেলার ব্যবসায়ী
বিষয়শ্রেণী:১৮৯৮-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:বাংলাদেশী কর্পোরেশনের চেয়ারপার্সন
বিষয়শ্রেণী:বাংলাদেশী শিয়া মুসলিম
বিষয়শ্রেণী:চট্টগ্রামের_ব্যক্তি
ডাঃ জহুরুল কামাল সরকারি কলেজ

**ডাঃ জহুরুল কামাল সরকারী কলেজ** পাবনা জেলার সুজানগর উপজেলার একটি সরকারী কলেজ।

## ইতিহাস
ডাঃ  জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগস্ট জাতীয়করণ ভুক্ত হয়।

## অবস্থান
কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি।
দুলাই কলেজ বাজার নেমে ২ মিনিট হাটলেই কলেজে যাওয়া যায়।
## শিক্ষা ব্যবস্থা
কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।
## কোর্সসমূহ
মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়।
জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়।
অনার্স/স্নাতক কোর্সসমূহঃ
# বাংলা বিভাগ
# অর্থনীতি বিভাগ
# রাষ্ট্রবিজ্ঞান বিভাগ
# ইতিহাস বিভাগ
# হিসাববিজ্ঞান বিভাগ
# ব্যবস্থাপনা বিভাগ
প্রত্যেক বিভাগেই ৬০ টি করে আসন রয়েছে।

## ভবনসমূহ
এই কলেজে মোট ৫টি ভবন রয়েছে। এদের মধ্যে ১টি চার তলা সমৃদ্ধ, ২টি তিন তলা, ১ টি এক তলা এবং ১টি বিশাল টিনশেড ভবন রয়েছে।

## গ্রন্থাগার
কলেজটিতে একটি সুবিশাল কক্ষে গ্রন্থাগার রয়েছে। সম্মান শ্রেণীর ৬টি বিভাগের জন্য আলাদা আলাদা বই দ্বারা সুসজ্জিত ৪টি আলমারি রয়েছে। রয়েছে এখানেই বসে পড়ার সুযোগ এবং লাইব্রেরী কার্ড এর মাধ্যমে বাইরে নিয়ে বই পড়ার সুযোগ।

## তথ্যসূত্র

বিষয়শ্রেণী:পাবনা জেলার মহাবিদ্যালয়
কারামকল জেলা

**কারামকল (কারামকুল)** আফগানিস্তানের আন্দখয় জেলার দক্ষিণে ফারিয়ব প্রদেশের উত্তর অঞ্চলে অবস্থিত একটি জেলা। যার মধ্যে ৫% পশতুন, ৩৫% উজবেক এবং ৬০% তুর্কিমান সম্প্রদায়ের লোকজনের বসবাস। জেলাটির কেন্দ্রীয় শহর কারাম কুল আন্দখয় শহরের নিকটবর্তী অবস্থান করছে।

## তথ্যসূত্র

## বহিঃসংযোগ
* Map of Settlements IMMAP, 2011

বিষয়শ্রেণী:ফারিয়ব প্রদেশের জেলা
কায়সার জেলা

**কায়সার  (কেয়সার) জেলা** আফগানিস্তানের ফারিয়ব প্রদেশের দক্ষিণ-পশ্চিম অঞ্চলে অবস্থিত একটি জেলা।  ২০০৯ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১২২,৩০০ জন এর মত। যার মধ্যে ৭০% উজবেক (তুর্কি সম্প্রদায়), ১৬% তাজিক, ১০% পশতুন এবং ৪% তুর্কিমান সম্প্রদায়ের লোকজন নিয়ে গঠন করা হয়েছে। জেলাটির কেন্দ্রীয় শহরের নাম হচ্ছে কায়সার (, ১২৭৯ মিটার উচ্চতায় অবস্থান করছে) (কাইসার বাজার), কায়সারের বিশাল মরুভূমির প্রান্তে আলমার বাজারে প্রায় একই রকম বৈশিষ্ট্য বিরাজমান। উনিশ শতকের শেষ দিকে এই বাজারটি তার স্বতন্ত্র নাম লাভ করে।

## ২০১৪ বন্যা
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়।  বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরণ করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।

## তথ্যসূত্র

## বহিঃসংযোগ
* Map of Settlements AIMS, May 2002

বিষয়শ্রেণী:ফারিয়ব প্রদেশের জেলা
সুয্যে লিনাক্স

**সুয্যে লিনাক্স** () একটি ইউনিক্স-সদৃশ লিনাক্স কার্নেল-ভিত্তিক কম্পিউটার অপারেটিং সিস্টেম। ওপেন সোর্স প্রকল্প থেকে আগত সিস্টেম ও এপ্লিকেশন সফটওয়্যারসহ এটি বিতরণ করা হয়। সুয্যে লিনাক্সের মূল জার্মানীতে, এটি “সফটওয়্যার এবং সিস্টেম ডেভেলপমেন্ট”-এর জার্মান প্রতিশব্দের সংক্ষিপ্ত রূপ। জার্মানে শেকড় হলেও, এর উন্নয়ন হয়েছে ইউরোপে। প্রথম সংস্করণটি বেরোই ১৯৯৪ সালে। এটি সবচেয়ে পুরোনো বহাল বাণিজ্যিক ডিস্ট্রিবিউশন।  ইয়াস্ট কনফিগারেশন টুলের জন্যে এটি সমাধিক পরিচিত।

নোভেল সুয্যে ও তাদের ট্রেডমার্ক ২০০৩ সালে কিনে নেয়। ওপেন ইনভেনশন নেটওয়ার্কের অন্যতম প্রতিষ্ঠাতা সদস্য নোভেল ভাবলো, তাদের উন্নয়ন প্রক্রিয়ার একটি গুরুত্বপূর্ণ অংশ হবে কম্যুনিটি, যার জন্যে তারা ওপেনসুয্যে প্রকল্পের শুরু করে। ৫০০ এরও অধিক ডেভেলপারকে নোভেল ২০০৪ সালে সুয্যের জন্যে নিয়োগ দেয়। এপ্রিল ২৭, ২০১১ সালে দ্য এটাচমেন্ট গ্রুপ নোভেল কিনে নেয়, যা সুয্যেকে একটি স্বাধীন ব্যবসায়িক ইউনিটে রূপান্তর করে। পরবর্তীতে, অক্টোবর ২০১৪তে, পুরো এটাচমেন্ট গ্রুপউ মাইক্রো ফোকাস ইন্টারনেশনাল ক্রয় করে।  একটি স্বাধীন ব্যবসায় বিভাগ হিসেবে সুয্যে চলতে থাকলো। জুলাই ২, ২০১৮ সালে, ঘোষণা দেয়া হয় যে, মাইক্রো ফোকাস, সুয্যে ব্লিজ ১৮-৬৭৯ জিএমবিএইচের কাছে বিক্রি করে দিবে। 

## ইতিহাস

১৯৯২ সালে গঠিত হওয়া গিসেলশেপ ফার সফটওয়্যার অ্যান্ড এন্দউইকলাং-এর মূল উদ্দেশ্য ছিলো সফটওয়্যার ডেভেলপ করা ও ইউনিক্স গোষ্ঠির পরামর্শক হিসেবে থাকা। গ্রুপটি পরে, লিনাক্স বিতরণের সিদ্ধান্ত নিলো। সুয্যে নামটি বাছাই করা হলো।

গেকো নামের একপ্রজাতির গিরগিটি এখন এটার দাপ্তরিক লোগো ও মাস্কট।

## সুয্যে পরিবারের পণ্য
দুটো ব্র‍্যান্ডের অধীনের সুয্যে লিনাক্স রয়েছে, ওপেনসুয্যে এবং সুয্যে লিনাক্স এন্টারপ্রাইজ। ওপেনসুয্যে ফ্রি ও সম্প্রদায়-ভিত্তিক ডিস্ট্রিবিউশন, যার চালক ওপেনসুয্যে প্রকল্প। এটায় কিছু অত্যাধুনিক ব্লিডিং এজ লিনাক্স প্রযুক্তি রয়েছে এবং হোম ব্যবহারকারীদের লক্ষ্য করেই এর নির্মাণ। সুয্যে লিনাক্স এন্টারপ্রাইজ হলো প্রধান এন্টারপ্রাইজগুলোকে লক্ষ্য করে নির্মিত সুয্যের পরীক্ষিত ও সনদপ্রাপ্ত ওপেন সোর্স সমাধান।

## তথ্যসূত্র

## বহিঃসংযোগ
* সুয্যে
* openSUSE.org
* প্ল্যানেট সুয্যে

বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
বিষয়শ্রেণী:জার্মানির সফটওয়্যার কোম্পানি
বিষয়শ্রেণী:লিনাক্স ডিস্ট্রিবিউশন
কুরঘান জেলা

**কুরঘান ** আফগানিস্তানের ফারিয়ব প্রদেশের একটি জেলা।  এটি আন্দখল জেলার পশ্চিম অংশ হিসেবে ২০০৫ সালে গঠন করা হয়েছিল। জেলাটির কেন্দ্রীয় শহর কোরানঘন আন্দখয় এর খুব কাছাকাছি অবস্থান করছে, যেটি ৩১৭ মিটার উচ্চতায় অবস্থিত।

জেলাটির অবস্থান বলতে গেলে  এবং এখানে মোট ১৩টি গ্রাম রয়েছে। ২০০৩ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭,১১৬ জন এর মত।

## তথ্যসূত্র

## বহিঃসংযোগ

বিষয়শ্রেণী:ফারিয়ব প্রদেশের জেলা
১৯৭৪ রমনা হত্যাকাণ্ড

**১৯৭৪ রমনা গণহত্যা** জাতীয় সমাজতান্ত্রিক দল-জাসদের সমর্থকদের উপর ১৯৭৪ সালের ১৭ই মার্চ পরিচালিত একটি গণহত্যা। সেদিন জাসদের আন্দোলনকারী কর্মীরা ঢাকার রমনা এলাকায় অবস্থিত স্বরাষ্ট্রমন্ত্রী মুহাম্মদ মনসুর আলীর বাসভবন ঘেরাও করলে জাতীয় রক্ষীবাহিনীর সদস্যরা তাদের ওপরে গুলিবর্ষণ করে, যার ফলে ব্যাপক হতাহতের ঘটনা ঘটে। এই হত্যাকাণ্ডের ঘটনায় অন্তত ৫০ জন নিহত হয়।

## পটভূমি
১৯৭১ সালে মুক্তিযুদ্ধের মাধ্যমে বাংলাদেশ স্বাধীনতা লাভ করে এবং নব্য স্বাধীনতা দেশ কীভাবে পরিচালিত হবে তা নিয়ে একটি মতাদর্শগত দ্বন্দের সূত্রপাত হয়। তৎকালীন আওয়ামী লীগ নেত্রীবৃন্দ গণতন্ত্রকে প্রথম পছন্দ হিসেবে বিবেচনা করলেও আ স ম আবদুর রব এবং শাহজাহান সিরাজের নেতৃত্বাধীন আওয়ামী লীগের ছাত্রসংগঠন বাংলাদেশ ছাত্রলীগ তার বিরোধিতা করে। ছাত্রলীগের এই অংশটি মূলত সাবেক সাধারণ সম্পাদক সিরাজুল ইসলাম খানের অনুসারী ছিল। তারা পরবর্তীতে আওয়ামী লীগ বিরোধী একটি রাজনৈতিক দল গঠন করেন, যার লক্ষ্য ছিল সমাজতন্ত্রের একটি ধারা প্রতিষ্ঠা করা, যেটিকে তারা বৈজ্ঞানিক সমাজতন্ত্র হিসেবে অভিহিত করতেন।

জাতীয় সমাজতান্ত্রিক দল গঠনের পরপরই জাসদ নেতাকর্মীরা শেখ মুজিবুর রহমানের জাতীয় রক্ষীবাহিনীর বিরুদ্ধে আন্দোলন শুরু করে। সেসময়ে জাতীয় রক্ষীবাহিনীর সদস্যরা বিরোধী রাজনীতিবিদদের বাড়িতে হামলা, লুণ্ঠন, নির্যাতন, হত্যা, বিরোধী মতাদর্শীদের গুম করা সহ বহু বেআইনি কাজে যুক্ত থাকার ব্যাপারে অভিযুক্ত ছিলেন।

## ঘোষণা
দুর্নীতি, ত্রাণ সামগ্রীর অপব্যবহার, বিপণনকারীদের দ্বারা প্রয়োজনীয় পণ্য মজুদ এবং ভারতে খাদ্যশস্য চোরাচালানের কারণে ১৯৭৪ সালের প্রথম দিকে মুদ্রাস্ফীতি হয়েছিল। উপরন্তু, জাতীয় রক্ষী বাহিনী এই প্রতিবাদের বিরুদ্ধে কঠোর ভাবে নেমে আসে। জাসদ ২৯ দফা উপস্থাপন করে এবং ১৯৭৪ সালের ১০ ফেব্রুয়ারি ত্রাণ সামগ্রী ও খাদ্যশস্য বিতরণের সঙ্গে সম্পৃক্ত সরকারি স্থাপনাগুলো কে ঘিরে ফেলার ঘোষণা দেয়। বিবৃতিতে বলা হয়,

ঘোষণাপত্রে আওয়ামী লীগ সরকারকে প্রয়োজনীয় ব্যবস্থা নিতে বা ১৭ মার্চ ভয়াবহ পরিণতি মোকাবেলার জন্য প্রায় এক মাস সময় দেওয়া হয়।

## ১৭ই মার্চ
গত ১৭ মার্চ আল্টিমেটামের সময়সীমা নির্ধারণে জাসদের ডাকা জনসভা ডাকায় রাজধানী ও এর আশপাশের এলাকার জাসদের সমর্থক ও ক্ষুব্ধ জনতা জড়ো হতে শুরু করে। তারা সরকার বিরোধী লিফলেটও বিতরণ করে।

মিছিলটি সূর্যাস্তের আগেই শেষ হওয়ার কথা ছিল এবং পরে স্বরাষ্ট্রমন্ত্রী মনসুর আলীর বাসভবনের দিকে যাত্রা করে কিছু ক্ষনের জন্য বাড়িটি ঘিরে রাখার পরে একটি স্মারকলিপি জমা দেওয়ার কথা ছিল।

কিন্তু সভা শুরু হওয়ার পর আ স ম আবদুর রব, মোহাম্মদ আবদুল জলিলসহ অন্যান্য নেতৃবৃন্দের বক্তব্যে তা উত্তেজিত হতে শুরু করে। সভা শেষ হওয়ার পর রমনা এলাকার মিন্টো রোডের দিকে মিছিল শুরু করে জনতা, যেখানে স্বরাষ্ট্রমন্ত্রীর বাসভবন অবস্থিত। বাসভবনের গেটে পৌঁছানোর পর জনতা বাড়িটি ঘিরে ফেলে। উত্তেজিত একদল লোক গেট পুড়িয়ে দেওয়ার চেষ্টা করে।

সমাবেশটি ছত্রভঙ্গ করতে এবং অবরোধ বানচাল করতে পুলিশ জনতাকে অভিযুক্ত করে এবং পুলিশ এবং জাসদের লোকদের মধ্যে সংঘর্ষ শুরু হয়। জনতার ওপর কাঁদানে গ্যাসের শেল ছুড়তে শুরু করলে জাসদের লোকজন পুলিশকে লক্ষ্য করে ইটপাটকেল ছুড়তে শুরু করে। কয়েক মিনিটের মধ্যে এলাকাটি রণক্ষেত্রে পরিণত হয় এবং জাতীয় রক্ষী বাহিনীকে ডাকা হয়।

## মৃতের সংখ্যা

## ফলাফল

## তথ্যসূত্র

বিষয়শ্রেণী:১৯৭৪-এ বাংলাদেশ
বিষয়শ্রেণী:বাংলাদেশে হত্যাকাণ্ড
বিষয়শ্রেণী:১৯৭৪-এ গণহত্যা
বিষয়শ্রেণী:ঢাকায় অপরাধ
বিষয়শ্রেণী:মুজিবী আমল
বিষয়শ্রেণী:১৯৭৪-এ বাংলাদেশে খুন
শিরিন তাগাব জেলা

**শিরিন তাকাব** (এর অর্থ হল উজবেক ভাষায়: "মিস্টি পানি", এছাড়াও পরিচিত **কোহ-ই-সাইয়েদ**) আফগানিস্তানের ফারিয়ব প্রদেশের একটি জেলা। ২০০৪ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৬৫,৮০০ জন এর মত। যার মধ্যে থেকে ১০% পশতুন, ১০% তাজিক এবং ৮০% উজবেক সম্প্রদায়ের লোকজনের বসতি ছিল।

## তথ্যসূত্র

## বহিঃসংযোগ

বিষয়শ্রেণী:ফারিয়ব প্রদেশের জেলা
বিক্রমশীলা সেতু

**বিক্রমশীলা সেতু** হল ভারতের ধর্মপালা (৭৮৩ থেকে ৮২০ এ.ডি.) দ্বারা প্রতিষ্ঠিত বিক্রমশিলার প্রাচীন মহাবিহারের নামে ভারতের বিহার রাজ্যের ভাগোপুরের কাছে গঙ্গা জুড়ে নির্মিত একটি সেতু।

বিক্রমশীলা সেতু ভারতে জলের উপরে অবস্থিত সেতুসমূহের মধ্যে ৬ষ্ঠ দীর্ঘতম সেতু। ৬.৭ কিলোমিটার দীর্ঘ দুটি লেন সেতু গঙ্গার দুই তীরে অবস্থিত এনএইচ ৮০ এবং এনএইচ ৩১ এর মধ্যে একটি সংযোগ হিসেবে কাজ করে । সেতুটি গঙ্গার দক্ষিণ তীরে ভাগলপুরের পাশে বারারি ঘাট থেকে উত্তর তীরের নুগাচিয়া পর্যন্ত  নির্মিত হয়েছে। এটি ভাগলপুরকে পূর্ণিয়া ও কৈথারে মধ্যে সংযোগ করে। এর ফলে ভাগলপুর এবং গঙ্গার বিপরীত তীর জুড়ে অবস্থিত স্থানগুলি মধ্যে সড়ক দূরত্ব যথেষ্ট পরিমাণে হ্রাস পেয়েছে।

যাইহোক, সেতুতে যানবাহন বৃদ্ধির কারণে  দুর্ঘটনা বেড়েছে এবং এখন এটির সমান্তরাল আরেকটি সেতু নির্মাণের দাবি করা হয়েছে। ২০১৮ সালের জুনে, ২৪ কিলোমিটার দীর্ঘ বিক্রমশিলা-কাতারিয়া রেল-কম-রোড সেতু বিক্রমশিলা রেলওয়ে স্টেশন (গঙ্গার দক্ষিণে পীরপন্থি) এবং কাতারিয়া রেলওয়ে স্টেশন (নাগুচিয়া রেলওয়ে স্টেশনের কাছে) এর মধ্যে ২,৩৭৯.০১ কোটি টাকা ব্যয়ে নির্মাণের জন্য অনুমোদিত ছিল।

## এছাড়াও দেখুন
* বিহারে সেতু
* দীর্ঘতম সেতুসমূহের তালিকা
* ভারতে জলের উপরে অবস্থিত দীর্ঘতম সেতুসমূহের তালিকা
## তথ্যসূত্র

## বহিঃসংযোগ

বিষয়শ্রেণী:বিহারের সেতু
বিষয়শ্রেণী:২০০১-এ বিহারে প্রতিষ্ঠিত
বিষয়শ্রেণী:গঙ্গা অতিক্রমকারী সেতু
বিষয়শ্রেণী:ভারতের টোল সেতু
বিষয়শ্রেণী:২০০১-এ সম্পন্ন সেতু
বিষয়শ্রেণী:ভারতের সড়ক সেতু
সোনারপুর দক্ষিণ বিধানসভা কেন্দ্র

**সোনারপুর দক্ষিণ (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ ২৪ পরগনা জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৭ নং সোনারপুর দক্ষিণ বিধানসভা কেন্দ্রটি গঠিত হয়েছে যথাক্রমে রাজপুর সোনারপুর পৌরসভার ৮ থেকে ২৪ নং ওয়ার্ডগুলি এবং কালিকাপুর-১, কালিকাপুর-২, লাঙ্গলবেরিয়া, পোলেঘাট, প্রতাপনগর ও সোনারপুর-২ গ্রাম পঞ্চায়েত গুলি সোনারপুর সমষ্টি উন্নয়ন ব্লক এর অন্তর্গত। 

সোনারপুর দক্ষিণ বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে সোনারপুর বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।

## বিধানসভার বিধায়ক

## নির্বাচনী ফলাফল
### ২০১৬
২০১৬ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।

 

 

 

 

### ২০১১
২০১২ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।

 

 

 

 

### ১৯৭৭-২০০৬ সোনারপুর
২০০৬ সালের নির্বাচনে, সিপিআই (এম) এর শ্যামল নস্কর সোনারপুর (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নির্মলচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মলচন্দ্র মণ্ডল সিপিআই (এম) এর আভা মণ্ডলকে পরাজিত করেন। ১৯৯৬ এবং ১৯৯১ সালে সিপিআই (এম) এর ভদ্রেশ্বর মণ্ডল 
কংগ্রেসের নির্মল মণ্ডলকে পরাজিত করেন এবং ১৯৮৭ সালে কংগ্রেসের সোভারঞ্জন সরদারকে পরাজিত করেন। সিপিআই (এম) এর গঙ্গাধর নস্কর ১৯৮২ সালে আইসিএসের রামকান্ত মণ্ডলকে পরাজিত  এবং ১৯৭৭ সালে কংগ্রেসের গৌরহরি সরদারকে পরাজিত করেন।

### ১৯৬২-১৯৭২ সোনারপুর
সিপিআই এর কানসারি হালদার ১৯৭২ সালে জয়ী হন। সিপিআই (এম) এর গঙ্গাধর নস্কর ১৯৭১, ১৯৬৯ এবং ১৯৬৭ সালে জয়ী হন। সিপিআইয়ের খগেন্দ্র কুমার রায়চৌধুরী ১৯৬২ সালে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
রেড হ্যাট

**রেড হ্যাট ইনকর্পোরেটেড** () একটি আমেরিকান বহুজাতিক সফটওয়্যার কোম্পানি, যারা এন্টারপ্রাইজ কমুনিটিতে ওপেন সোর্স সফটওয়্যার সরবরাহ করে থাকে। ১৯৯৩ সালে গঠিত এ কোম্পানির সদর দপ্তর রলে, উত্তর ক্যারোলিনায় অবস্থিত। তবে বিশ্বব্যাপী তাদের অফিস রয়েছে। 

রেড হ্যাট তাদের এন্টারপ্রাইজ অপারেটিং সিস্টেম রেড হ্যাট এন্টারপ্রাইজ লিনাক্সের মাধ্যমে বিস্তৃত হয়। এছাড়াও তাদের রেড হ্যাট ভার্চুয়ালাইজেশন নামের একটি পণ্যও রয়েছে। সাথে সাথে রেড হ্যাট স্টোরেজ, অপারেটিং সিস্টেম প্ল্যাটফরম, মিডলওয়্যার, এপ্লিকেশন, ব্যবস্থাপনা পণ্য ও সমর্থন, প্রশিক্ষণ এবং পরামর্শ প্রদান করে।

রেড হ্যাট অনেকগুলো ফ্রি সফটওয়্যার প্রকল্প গঠন, রক্ষণাবেক্ষণ করে ও সেগুলোতে অবদান রাখে। অনেকগুলো মালিকানাধীন সফটওয়্যার পণ্যের কোডবেস মার্জারের মাধ্যমে মালিকানা অর্জন করে এবং পরবর্তীতে ওপেন সোর্স লাইসেন্সের অধীনে সেগুলো প্রকাশ করে। , ইনটেলের পরে রেড হ্যাটই লিনাক্স কার্নেল ৪.১৪ সংস্করণের সবচেয়ে বড় করপোরেট অবদানকারী।

## ব্যবসায় পদ্ধতি
রেড হ্যাট পেশাদার ওপেন সোর্স ব্যবসা মডেল অনুসরণ করে পরিচালিত হয়, যার মধ্যে সাবস্ক্রিপশন ভিত্তিক গ্রাহক সেবা, একটি কমুনিটির মশ্যে ডেভেলপমেন্ট ও ওপেন সোর্স সফটওয়্যার উন্নয়ন অন্তর্ভুক্ত। যাতে অন্য প্রোগ্রামাররা আরও নতুন কিছু সংযুক্ত করতে পারে ও উন্নয়ন করতে পারে, তাই মূলত তারা ওপেন সোর্স সফটওয়্যার প্রকাশ করে।

রেড হ্যাট ওপেন সোর্স সফটওয়্যার পণ্য ব্যবহার করার জন্যে প্রয়োজনীয় সেবা, প্রশিক্ষণ ও ইন্টিগ্রেশন সেবা বিক্রি করে। গ্রাহকরা ২৪/৭ ভিত্তিতে সেবা ও রেড হ্যাট নেটওয়ার্কের মত সেবা পেতে একবারই মূল্য পিরিশোধ করে।

সেপ্টেম্বর ২০১৪ সালে, যাইহোক, প্রধান নির্বাহী কর্মকর্তা জিম হোয়াইটহার্স্ট ঘোষণা করেন যে, রেড হ্যাট ক্লায়েন্ট সার্ভার থেকে ক্লাউড মোবাইলে স্থানান্তরিত হতে যাচ্ছে।

রিচ বাইনাম, রেড হ্যাটের আইনি দলের একজন সদস্য, দাবি করেন লিনাক্সের এ সফলতা ও দ্রুত উন্নয়নের পেছনে রেড হ্যাট সহ অন্যান্য ওপেন সোর্স ব্যবসা ব্যবস্থার অবদান রয়েছে। 

## বহিঃসংযোগ

বিষয়শ্রেণী:ওপেনকর্পোরেটসের জোট
বিষয়শ্রেণী:২০১৯-এর অধিগ্রহণ ও একত্রীকরণ
বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি
বিষয়শ্রেণী:মুক্ত সফটওয়্যার কোম্পানি
বিষয়শ্রেণী:লিনাক্স কোম্পানি
বিষয়শ্রেণী:মার্কিন যুক্তরাষ্ট্রের সফটওয়্যার কোম্পানি
খিলগাঁও মডেল কলেজ

**খিলগাঁও মডেল কলেজ** খিলগাঁও ঢাকা    বাংলাদেশের একটি বেসরকারি কলেজ। এই কলেজটি "খিলগাঁও মডেল বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। এছাড়া কলেজটিতে সক্রিয় রাজনৈতিক সংগঠন রয়েছে। 

১৯৭০ সালে খিলগাঁও এলাকার শিক্ষানুরাগী গণ্যমান্য ব্যক্তিবর্গের নিরলস পরিশ্রমে খিলগাঁও মডেল কলেজটি প্রতিষ্ঠিত হয়। স্বল্প সময়েই কলেজটি উচ্চ মাধ্যমিক, স্নাতক (পাস) এবং ১৯৯৭-৯৮ শিক্ষাবর্ষে ৬টি বিষয়ে স্নাতক (সম্মান) কোর্স চালু হয়ে ক্রমান্বয়ে একটি বিষয়ে মাস্টার্স কোর্স চালু হয়েছে।

## ইতিহাস
খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যত্নশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে। 

## প্রতিষ্ঠা
কলেজে নিয়মিত সেমিস্টার পদ্ধতি চালু হয়েছে। বোর্ড ও বিশ্ববিদ্যালয়ের বিভিন্ন বিষয় পাঠ পরিকল্পনার মাধ্যমে যথাসময়ে সমাপ্ত করা এবং পর্যায়ক্রমিকভাবে পরীক্ষা নিয়ে ছাত্র-ছাত্রীদের মেধা মূল্যায়ন করা হয়, যার ফলশ্রুতিতে মাননীয় প্রধানমন্ত্রী কর্তৃক জাতীয় পর্যায়ে স্বর্ণপদক প্রাপ্ত হয়ে কলেজটির সুনাম প্রতিষ্ঠিত হয়। কলেজের সুন্দর, সুষ্ঠ এবং স্বাভাবিক পরিবেশ বজায় রাখার জন্য গভর্নিং বডির মাননীয় সভাপতি, সদস্যবৃন্দ, স্থানীয় বিদ্যোৎসাহী ব্যক্তিবর্গ, শিক্ষকগণ, কর্মচারীবৃন্দ এবং কলেজের ছাত্র-ছাত্রীবৃন্দ সদা সচেষ্ট। খিলগাঁও চৌরাস্তা সংলগ্ন প্রায় ৭ বিঘা জমির উপর নিরিবিলি ও অত্যন্ত মনোরম পরিবেশে প্রতিষ্ঠানটি অবস্থিত।

## অনুষদ ও বিভাগসমূহ
### বিজ্ঞান অনুষদ
*প্রাণীবিদ্যা

### কলা অনুষদ
*ইংরেজি
*ইসলামের ইতিহাস ও সংস্কৃতি

### সামাজিক বিজ্ঞান অনুষদ
*সমাজকর্ম
*রাষ্ট্রবিজ্ঞান

### ব্যাবসায় প্রশাসন অনুষদ
*হিসাববিজ্ঞান
*ব্যবস্থাপনা
*মার্কেটিং
*বিবিএ (প্রফেশনাল) 
*ফিন্যান্স এন্ড ব্যাংকিং

## ভর্তির যোগ্যতা
উচ্চ মাধ্যমিক এ ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ ৩.৫০ থাকতে হবে। অনার্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সিতে ৩.৫০ এবং এইচ.এস.সিতে ৩.০০ থাকতে হবে। মাস্টার্সের ভর্তি অনার্সের সিজিপিএ এর উপর ভিত্তি করে নির্ধারিত হয়।

## আরও দেখুন
* মিরপুর কলেজ
* সরকারি কলেজ
* বেসরকারি কলেজ

## তথ্যসূত্র

## বহিঃসংযোগ

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
সুয্যে লিনাক্স এন্টারপ্রাইজ

**সুয্যে লিনাক্স এন্টারপ্রাইজ ডেস্কটপ** (), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত।

সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ  অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি।

## তথ্যসূত্র

বিষয়শ্রেণী:লিনাক্স ডিস্ট্রিবিউশন
মাদ্রাসা-এ তৈয়্যবিয়া ইসলামিয়া সুন্নিয়া ফাজিল

**মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী)** চট্টগ্রাম জেলার হালিশহর থানায় অবস্থিত একটি আলিয়া মাদ্রাসা ও ধর্মীয় শিক্ষাপ্রতিষ্ঠান। তবে মাদ্রাসাটি **তৈয়্যবিয়া ইসলামিয়া সুন্নিয়া ফাজিল মাদ্রাসা** নামেও পরিচিত। ১৯৭৫ সালে প্রতিষ্ঠিত এই আলিয়া মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। মাদ্রাসাটি উচ্চ ডিগ্রির জন্য ইসলামি আরবি বিশ্ববিদ্যালয় অধিভুক্ত একটি মাদ্রাসা।

## অবস্থান
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) মাদ্রাসা চট্টগ্রাম শহরের মধ্য হালিশহর থানা এলাকায় অবস্থিত।

## ইতিহাস
ইসলামি শিক্ষা ও যুগোপযোগী জ্ঞান-বিজ্ঞান শিক্ষা প্রদানের লক্ষ্যে ১৯৭৫ সালের ১৬ জানুয়ারি প্রতিষ্ঠাতা সৈয়দ মুহাম্মাদ তৈয়ব শাহের উদ্যোগে প্রতিষ্ঠা লাভ করে।

প্রাথমিকভাবে এই মাদ্রাসা ইবতেদায়ী মাদ্রাসা হিসাবে কার্যক্রম চালু করে। ১৯৮৩ সালের ১ জানুয়ারি বাংলাদেশ মাদরাসা শিক্ষা বোর্ড কর্তৃক সরকারীভাবে অনুমতি লাভ। এরপরে ১৯৮৪ সালের ১ জানুয়ারি দাখিল শ্রেণীর স্বীকৃতি লাভ করে এবং ১৯৯৪ সালের ১ জুলাই আলিম শ্রেণীর স্বীকৃতি লাভ করে। ২০০১ সালের ১ জুলাই ফাযিল পরীক্ষায় অংশগ্রহণের অনুমতি লাভ করে। এরপরে ২৯ মে ২০০৭ সালে ইসলামী বিশ্ববিদ্যালয়, বাংলাদেশের অধিভুক্তি প্রতিষ্ঠান হয়। ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে মাদ্রাসাটি সেখানে স্থানান্তরিত হয়।

## অবকাঠামো
অত্র মাদ্রাসায় ৪ তলা বিশিষ্ট ১টি আবাসিক ভবন, ৫ তলা বিশিষ্ট ১টি একাডেমিক ভবন ও ৫ তলা বিশিষ্ট ১টি আবাসিক ভবন রয়েছে। মাদ্রাসার সম্মুখে রয়েছে ঐতিহ্যবাহী জামে মসজিদ। এছাড়াও ১টি কম্পিউটার ল্যাব, ২টি আইসিটি কক্ষ, ১টি সুপরিসর লাইব্রেরি ও হিফজখানা, ১টি ডাইনিং হল, ২টি শিক্ষক ও কর্মচারী আবাসন, ২০টি ছাত্রাবাস কক্ষ রয়েছে।

## লক্ষ্য ও উদ্দেশ্য
ছাত্র-ছাত্রীদেরকে ইসলামের সঠিক রূপরেখা আহলে সুন্নাত ওয়াল জামাতের মৌলিক আক্বিদা-বিশ্বাস, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তার প্রিয় মুহাম্মাদের সন্তুষ্টি অর্জন করা।

## শিক্ষা কার্যক্রম
১. ইবতেদায়ী (প্রাথমিক) স্তরঃ শিশু শ্রেণি পর্যন্ত।

২. জুনিয়র দাখিল (নিম্ন মাধ্যমিক) স্তরঃ ৬ষ্ঠ শ্রেণি থেকে ৮ম শ্রেণি পর্যন্ত।

৩. দাখিল বা (মাধ্যমিক) স্তরঃ নবম থেকে দশম শ্রেণি পর্যন্ত।

৪. আলিম (উচ্চ মাধ্যমিক) স্তরঃ আলিম ১ম, ২য় বর্ষ।

৫. ফাযিল (ডিগ্রী) স্তরঃ (৩ বছর মেয়াদী) ১ম,২য়,৩য় বর্ষ।

## শিক্ষকবৃন্দ
এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। তৎকালীন অধিভুক্ত কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ৩৬ জন সুযোগ্য ও সুদক্ষ শিক্ষকমন্ডলী দায়িত্বরত আছেন।

## আরো দেখুন
* জামেয়া আহমদিয়া সুন্নিয়া কামিল মাদ্রাসা
* জামেয়া আহমদিয়া সুন্নিয়া মহিলা ফাযিল মাদ্রাসা
* কাদেরিয়া তৈয়্যবিয়া আলিয়া মাদ্রাসা
* বরুড়া সুন্নিয়া কামিল এমএ মাদ্রাসা
## তথ্যসূত্র

বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:১৯৭৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৫-এ বাংলাদেশে প্রতিষ্ঠিত
বিষয়শ্রেণী:আনজুমান ট্রাস্ট অধীনস্থ মাদ্রাসা
## বহিঃসংযোগ
চাটখিল পৌরসভা

**চাটখিল পৌরসভা** বাংলাদেশের নোয়াখালী জেলার অন্তর্গত একটি পৌরসভা।

## আয়তন
চাটখিল পৌরসভার আয়তন ১৪.৬০ বর্গ কিলোমিটার।

## জনসংখ্যা
২০১১ সালের আদমশুমারি অনুযায়ী চাটখিল পৌরসভার জনসংখ্যা ৬৫,০০০ জন।

## অবস্থান ও সীমানা
চাটখিল উপজেলার মধ্যাংশে চাটখিল পৌরসভার অবস্থান। নোয়াখালী জেলা সদর থেকে এ পৌরসভার দূরত্ব প্রায় ৩৮ কিলোমিটার। এ পৌরসভার উত্তরে বদলকোট ইউনিয়ন, পশ্চিমে পরকোট ইউনিয়ন, দক্ষিণ-পশ্চিমে হাটপুকুরিয়া ঘাটলাবাগ ইউনিয়ন, দক্ষিণে নোয়াখলা ইউনিয়ন এবং পূর্বে পাঁচগাঁও ইউনিয়ন ও মোহাম্মদপুর ইউনিয়ন অবস্থিত।

## প্রশাসনিক এলাকা
চাটখিল পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এটি একটি 'ক' শ্রেণীর পৌরসভা।
ওয়ার্ডভিত্তিক চাটখিল পৌরসভার এলাকাসমূহ হল:

## প্রতিষ্ঠাকাল
১ জানুয়ারি, ১৯৯৫ সালে চাটখিল পৌরসভা প্রতিষ্ঠা লাভ করে।

## শিক্ষা ব্যবস্থা
২০১১ সালের আদমশুমারি অনুযায়ী চাটখিল পৌরসভার স্বাক্ষরতার হার ৭০.১%। এ পৌরসভায় ১টি কলেজ, ৫টি মাধ্যমিক বিদ্যালয় এবং ১২টি প্রাথমিক বিদ্যালয় রয়েছে।

### শিক্ষা প্রতিষ্ঠান

**কলেজ**
# চাটখিল মহিলা কলেজ

**মাধ্যমিক বিদ্যালয়**
# চাটখিল পাঁচগাঁও সরকারি উচ্চ বিদ্যালয়
# চাটখিল সরকারি বালিকা উচ্চ বিদ্যালয়
# মির্জাপুর মুক্তিযোদ্ধা আবদুর রহিম পৌর উচ্চ বিদ্যালয়
# ভীমপুর বহুমুখী উচ্চ বিদ্যালয়
# ছয়ানী টবগা আজম বালিকা উচ্চ বিদ্যালয়

**প্রাথমিক বিদ্যালয়**
# পূর্ব ফতেহপুর সরকারি প্রাথমিক বিদ্যালয়
# টবগা আজম বালক সরকারি প্রাথমিক বিদ্যালয়
# টবগা আজম বালিকা সরকারি প্রাথমিক বিদ্যালয়
# দশানী টবগা সরকারি প্রাথমিক বিদ্যালয়
# ত্রিঘরিয়া পূর্ব ফতেহপুর সরকারি প্রাথমিক বিদ্যালয়
# পশ্চিম সুন্দরপুর সরকারি প্রাথমিক বিদ্যালয়
# ভীমপুর সরকারি প্রাথমিক বিদ্যালয়
# মির্জাপুর সরকারি প্রাথমিক বিদ্যালয়
# সুন্দরপুর সরকারি প্রাথমিক বিদ্যালয়
# চাটখিল পি. জি. সরকারি প্রাথমিক বিদ্যালয়
# আম্বিয়া সরকারি প্রাথমিক বিদ্যালয়
# চাটখিল আদর্শ সরকারি প্রাথমিক বিদ্যালয়

## যোগাযোগ ব্যবস্থা
নোয়াখালী সদর উপজেলা থেকে চাটখিল পৌরসভায় জননী বাস সার্ভিস যোগে সহজেই যাতায়াত করা যায়।

## অর্থনীতি
বৈদেশিক মুদ্রা আহরণে বাংলাদেশে ২য় (দ্বিতীয়),       প্রবাসী (৮৯%), চাকুরীজীবি (৭%), কৃষক (৩%), অন্যান্য (১%)।

## উল্লেখযোগ্য ব্যক্তিত্ব

## জনপ্রতিনিধি

বর্তমানে অন্তর্বর্তীকালীন সরকার এক আদেশে সারা বাংলাদেশের পৌরসভার দায়িত্বে জেলায় কর্মরত স্থানীয় সরকারের উপপরিচালক, অতিরিক্ত জেলা প্রশাসক ও সহকারী কমিশনার (ভূমি)।

https://www.prothomalo.com/bangladesh/5flf06j5kt

## আরও দেখুন
* চাটখিল উপজেলা
* চাটখিল থানা
* নোয়াখালী জেলা

## তথ্যসূত্র

## বহিঃসংযোগ

বিষয়শ্রেণী:নোয়াখালী জেলার পৌরসভা
বিষয়শ্রেণী:চাটখিল উপজেলা
সিদ্ধেশ্বরী কলেজ

**সিদ্ধেশ্বরী কলেজ** বাংলাদেশের ঢাকা শহরের একটি বেসরকারি মহাবিদ্যালয়। এটি শহরের মগবাজার এলাকায় অবস্থিত এবং ১৯৬২ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৭টি বিষয়ে স্নাতক (সম্মান), ১১টি বিষয়ে স্নাতকোত্তর এবং কিছু প্রফেশনাল কোর্স চালু আছে। ২০২৪ সালের তথ্য অনুযায়ী, এখানে মোট ৮,৫৯৬ জন শিক্ষার্থী অধ্যয়ন করছে।

## ইতিহাস
সিদ্ধেশ্বরী কলেজ ১৯৬২ সালে প্রতিষ্ঠিত হয়। এটি ঢাকা মহানগরীর রমনা থানার অন্তর্গত শহীদ সাংবাদিক সেলিনা পারভীন সড়কে অবস্থিত। প্রতিষ্ঠার প্রাথমিক পর্যায়ে কলেজটি সিদ্ধেশ্বরী বালক উচ্চ বিদ্যালয়ে নৈশশাখায় পাঠদান শুরু করে। সে সময় শিক্ষাবিদ অধ্যক্ষ আমিরুল হক নৈশকালীন কলেজের অধ্যক্ষ হিসেবে দায়িত্ব পালন করেন।

১৯৭০ সালে কলেজটি ঢাকা শিক্ষা বোর্ড এবং ঢাকা বিশ্ববিদ্যালয়ের অধিভুক্ত হয়ে দিবা শাখায় শিক্ষা কার্যক্রম শুরু করে। ১৯৭১ সালের মুক্তিযুদ্ধে এই কলেজের শিক্ষক ও শিক্ষার্থীরা অংশগ্রহণ করেন। স্বাধীনতা-পরবর্তী সময়ে তৎকালীন প্রধানমন্ত্রী বঙ্গবন্ধু শেখ মুজিবুর রহমান কলেজটির ভবন নির্মাণে অর্থ ও নির্মাণসামগ্রী প্রদান করেন। পরবর্তীকালে কলেজের একাডেমিক ও প্রশাসনিক কার্যক্রম নতুন ১২ তলা ভবনে স্থানান্তরিত হয়।

বর্তমানে সিদ্ধেশ্বরী কলেজ জাতীয় বিশ্ববিদ্যালয়ের অধীনে পরিচালিত। এখানে ১৭টি বিষয়ে অনার্স কোর্স, ২টি প্রফেশনাল কোর্স, ১টি ডিপ্লোমা কোর্স, ১১টি বিষয়ে মাস্টার্স শেষ পর্ব এবং ৭টি বিষয়ে প্রিলিমিনারি টু মাস্টার্স কোর্স চালু রয়েছে। ডিগ্রি (পাস) পর্যায়ে বিএ, বিএসএস ও বিবিএস শ্রেণিতে পাঠদান করা হয়। এছাড়া ঢাকা শিক্ষা বোর্ডের অধীনে মানবিক, বিজ্ঞান ও ব্যবসায় শিক্ষা শাখায় উচ্চমাধ্যমিক পর্যায়ের শিক্ষা কার্যক্রম পরিচালিত হয়। আবার বাংলাদেশ উন্মুক্ত বিশ্ববিদ্যালয়ের অধীনে উচ্চমাধ্যমিক, বিএ এবং বিএসএস প্রোগ্রামও চালু রয়েছে।

## অনুষদ এবং বিভাগ
### স্নাতক ও স্নাতকোত্তর

* প্রোফেশনাল কোর্স 
** বিবিএ
** সিএসই
** পর্যটন এবং আতিথেয়তা ব্যবস্থাপনা
* ডিপ্লোমা
** গ্রন্থাগার ও তথ্যবিজ্ঞান
* স্নাতক (পাস)
** বিএ (পাস)
** বিবিএস (পাস)
** বিএসএস (পাস)
### উচ্চ মাধ্যমিক
* বিজ্ঞান
* মানবিক
* বাণিজ্য

## ফলাফল
২০০৯ থেকে ২০২৫ পর্যন্ত এইচএসসি পরীক্ষায় মোট অংশগ্রহণ করেছে ৭,০৮৬ জন, পাস করেছে ৫,২৮৮ জন, ফেল করেছে ১,৭৯৮ জন, এ+ পেয়েছে ৬৫ জন, শতকরা পাস করেছে ৭৪.৬৩%, শতকরা এ+ পেয়েছে ০.৯২%।

## র‍্যাংকিং
২০২২ সালে প্রকাশিত জাতীয় বিশ্ববিদ্যালয়ের র‍্যাংকিং অনুযায়ী সিদ্ধেশ্বরী কলেজ ঢাকা বিভাগে শীর্ষ দশটি কলেজের মধ্যে স্থান পায়।

## শিক্ষার্থী

* পূজা চেরি রায়, চলচ্চিত্র অভিনেত্রী

## আরো দেখুন
* সিদ্ধেশ্বরী গার্লস কলেজ
* সিদ্ধেশ্বরী বালক উচ্চ মাধ্যমিক বিদ্যালয়

## তথ্যসূত্র

## বহিঃসংযোগ
* 
* 

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
চাটখিল থানা

**চাটখিল থানা** বাংলাদেশের নোয়াখালী জেলার অন্তর্গত চাটখিল উপজেলার একটি থানা।

## প্রশাসনিক এলাকাসমূহ
চাটখিল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম চাটখিল থানার আওতাধীন।

;পৌরসভা:
* চাটখিল

;ইউনিয়নসমূহ:
* ১নং সাহাপুর
* ২নং রামনারায়ণপুর
* ৩নং পরকোট
* ৪নং বদলকোট
* ৫নং মোহাম্মদপুর
* ৬নং পাঁচগাঁও
* ৭নং হাটপুকুরিয়া ঘাটলাবাগ
* ৮নং নোয়াখলা
* ৯নং খিলপাড়া

## পুলিশ ফাঁঁড়ি/তদন্ত কেন্দ্র
* খিলপাড়া পুলিশ তদন্ত কেন্দ্র
* সাহাপুর পুলিশ তদন্ত কেন্দ্র (প্রস্তাবনা রয়েছে)

## আরও দেখুন
* চাটখিল উপজেলা
* নোয়াখালী জেলা

## তথ্যসূত্র

## বহিঃসংযোগ

বিষয়শ্রেণী:নোয়াখালী জেলার থানা
বিষয়শ্রেণী:চাটখিল উপজেলা
কাশিনাথপুর মহিলা ডিগ্রি কলেজ

**কাশিনাথপুর মহিলা ডিগ্রি কলেজ** আমিনপুর থানার একটি অন্যতম মহিলা কলেজ।

## ইতিহাস
২০০২ সালে প্রতিষ্ঠা করা হয় কাশিনাথপুর মহিলা ডিগ্রি কলেজ। ২০০২ সালে রাজশাহী শিক্ষা বোর্ড কর্তৃক  বিজ্ঞান, ব্যবসায় শিক্ষা ও মানবিক বিভাগে মোট ১৪ টি বিষয়ে একাদশ ও দ্বাদশ শ্রেণীর শিক্ষাদানের অনুমতি পায় কলেজটি। তখন ছাত্রী ছিল মাত্র ৩০ জন ও শিক্ষক ছিলো মাত্র ৭ জন। তখন অধ্যক্ষ ছিলেন মোঃ আব্দুল আওয়াল ও পরে অধ্যক্ষ হোন মোছাঃ রোকসানা খানম। ২০০৪ সালে কলেজের প্রথম পাবলিক পরীক্ষায় ১৬ জন অংশগ্রহণ করে ৭ জন কৃতকার্য হয়। তারপর আসতে আসতে বছর দশেকের মধ্যে ছাত্রীসংখ্যা বেড়ে ১,৭২২ জন ও শিক্ষক/শিক্ষীকার সংখ্যা হয় ৪০ জন। ২০১১ সালে জাতীয় বিশ্ববিদ্যালয়ের অধীনে ডিগ্রি কোর্স চালু করা হয় কলেজে
তখন ২০১০-১১ শিক্ষাবর্ষে ৫৪ জন ছাত্রী ভর্তি হয়। বর্তমানে ডিগ্রি কোর্সে মোট ছাত্রীসংখ্যা ৭১৪ জন।

## বিষয়সমূহ

**উচ্চ মাধমিক**

**<u>আবশ্যিক বিষয়ঃ</u>**

# বাংলা
# ইংরেজি
# তথ্য ও যোগাযোগ প্রযুক্তি

**বিজ্ঞান বিভাগঃ**

# পদার্থ বিজ্ঞান
#রসায়ন
# জীব বিজ্ঞান
# উচ্চতর গণিত
# পরিসংখ্যান

**<u>মানবিক বিভাগঃ</u>**

# অর্থনীতি
# সমাজবিজ্ঞান
# যুক্তিবিদ্যা
# চারু ও কারুকলা
# ইসলাম শিক্ষা
# ইসলামের ইতিহাস ও সংস্কৃতি
# পৌরনীতি ও সুশাসন
# ইতিহাস
'''<u>ব্যবসায় শিক্ষা বিভাগঃ</u>'''
# হিসাববিজ্ঞান
# ব্যবসায় সংগঠন ও ব্যবস্থাপনা
# উৎপাদন ব্যবস্থাপনা ও বিপণন

**ডিগ্রি**
# বাংলা জাতীয় ভাষা
# ইংরেজি
# অর্থনীতি
# সমাজবিজ্ঞান
# দর্শন
# ইসলামিক স্টাডিজ
# ইসলামের ইতিহাস ও সংস্কৃতি
# রাষ্ট্রবিজ্ঞান
# ইতিহাস
# হিসাববিজ্ঞান
# ব্যবস্থাপনা

## ভবনসমূহ
কাশিনাথপুর মহিলা ডিগ্রি কলেজে রয়েছে সর্বমোট ৪টি ভবন। যার একটি ৪ তল বিশিষ্ট, একটি ৩ তল বিশিষ্ট, একটি ১ তল বিশিষ্ট আর ১ টি আধা পাকা টিনশেডের ভবন। ২ তল বিশিষ্ট ভবনটিতে রয়েছে প্রশাসনিক কক্ষ, লাইব্রেরি আর শিক্ষা কক্ষ। 

কলেজটিতে রয়েছে একটি "'মুক্ত মঞ্চ"' যাতে বার্ষিক সকল অনুষ্ঠান অনুষ্ঠিত হয়।

## তথ্যসূত্র

বিষয়শ্রেণী:পাবনা জেলার মহাবিদ্যালয়
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০২-এ বাংলাদেশে প্রতিষ্ঠিত